

 REPUBLIKA HRVATSKA

SPLITSKO-DALMATINSKA ŽUPANIJA

 GRAD OMIŠ

**Gradsko vijeće**

Klasa: 021-05/17-01/04

Urbroj: 2155/01-01-20-29

Omiš, 30. lipnja 2020.g

**Z A P I S N I K**

o radu 29. sjednice Gradskog vijeća Grada Omiša

održane 30. lipnja 2020. godine u Omišu, Priko, prizemlje zgrade „Ilirsko sjemenište“

Započeto u 18..30 sati

Vrši se tonski zapis tijeka sjednice.

Zapisnik se sačinjava na temelju tonskog zapisa.

Voditeljica zapisnika: Ružica Jerčić

NAZOČNI ČLANOVI VIJEĆA:

1. Zvonko Močić, dr. med.
2. Sanja Ilić, prof.
3. Nikola Tijardović, bacc.fizio.
4. Simona Jurjević, dipl.uč.
5. Tonći Stanić
6. Ivan Medić, dipl.ing.
7. Ana Generalić, prof.
8. Lovrenka Kovačić Bućan, dipl.iur.
9. Mijo Mimica, oec. (od t.2.)
10. Tomislav Bartulović (od t. 2.)
11. Jure Šaban Stani (do t. 16.)
12. Denis Dujmović, ing.građ.
13. Ivan Puljiz (do t.7.)
14. Zdravka Šodan

NENAZOČNI ČLANOVI VIJEĆA:

1. Josip Banović, dr.med.
2. Suzana Gojsalić, mag.iur
3. Ivan Bogdanović. mag.edu.hist.et.phil.

OSTALI NAZOČNI:

1. Ivo Tomasović, dipl. oec., gradonačelnik
2. Ivan Bartulović, mag. ing. aedif., zamjenik gradonačelnika
3. Rina Marušić, mag.med.bioch., zamjenica gradonačelnika
4. Lidija Pavković, dipl.iur., pročelnica ureda gradonačelnika
5. Stipe Žuljević Mikas, dipl.ing. pročelnik UO za KDS, UP i ZO
6. Mate Sovulj, dipl.ing, upravitelj Vlastitog pogona
7. Đeki Stanić, dipl.iur., pročelnik UO za gospodarstvo i društvene djelatnosti
8. Zorica Terzić, dipl.iur., voditeljica odsjeka za javne površine i zakup
9. Zora Lelas Ković, voditeljica odsjeka za javnu nabavu i komunalnu naknadu

Neki vijećnici su tijekom sjednice napuštali prostoriju i vraćali se. Predsjedavatelj je kontinuirano skrbio o potrebnom kvorumu za nesmetano održavanje sjednice.

Predsjedavatelj je predložio dnevni red kao u dostavljenim materijalima.

Nakon glasovanja je utvrđeno da je jednoglasno sa 12 glasova ZA usvojen slijedeći

**d n e v n i r e d**

1. Usvajanje zapisnika o radu 28. sjednice Gradskog vijeća Grada Omiša

2. Vijećnički upiti

3. Godišnji izvještaj o izvršenju Proračuna Grada Omiša za 2019. godinu

4. I. Izmjene i dopune Proračuna Grada Omiša za 2020.godinu

5. Odluka o izmjeni i dopuni Odluke o izvršenju Proračuna Grada Omiša za 2020. godinu

6. Prijedlog Odluke o raspoređivanju sredstava za redovito godišnje financiranje političkih

 stranaka u 2020. godini

7. Izvješće o izvršenju Programa održavanja komunalne infrastrukture Grada Omiša za

 2019. godinu

8. Izvješće o izvršenju Programa gradnje komunalne infrastrukture Grada Omiša

 za 2019. godinu

9. Izmjena i dopuna Programa održavanja komunalne infrastrukture Grada Omiša za

 2020. godinu

10. Izmjene i dopune Programa građenja komunalne infrastrukture Grada Omiša za

 2020. godinu

11. Prijedlog Odluke o izmjeni i dopuni Odluke o nerazvrstanim cestama u Gradu Omišu

12. Prijedlog Odluke o ukidanju svojstva javnog dobra na dijelu kat.čest. 8938 k.o. Rogoznica

13. Prijedlog Odluke o ukidanju svojstva javnog dobra na dijelu kat.čest. 9538 k.o. Rogoznica

14. Prijedlog Mišljenja o davanju ovlaštenja za pokretanje postupka izdavanja lokacijske

 dozvole za koncesiju na pomorskom dobru na predjelu Garma – Ravnice

15. Prijedlog Odluke o izmjenama i dopunama Plana mreže dječjih vrtića na području

 Grada Omiša

16. Prijedlog Zaključka o davanju prethodne suglasnosti na Statutarnu odluku o izmjenama i

 dopunama Statuta Dječjeg vrtića Omiš

17. Prijedlog Zaključka o davanju prethodne suglasnosti na tekst Pravilnika o izmjenama i

 dopunama Pravilnika o unutarnjem ustrojstvu i načinu rada Dječjeg vrtića Omiš

18. Prijedlog Zaključka o davanju prethodne suglasnosti na tekst Odluke o iznosu

 participacije i cijeni obrazovanja za školsku godinu 2020./2021.

19. Prijedlog Odluke o raspisivanju izbora za članove vijeća mjesnog odbora Zakučac

20. Izvješće o radu Vlastitog pogona Grada Omiša za 2019. godinu

**Ad 1/**

USVAJANJE ZAPISNIKA O RADU 28. SJEDNICE GRADSKOG VIJEĆA GRADA OMIŠA

Na tekst nacrta Zapisnika u radu 28. sjednice Gradskog Vijeća Grada Omiša nije bilo primjedbi.

Predsjedavatelj je nacrt zapisnika dao na glasovanje, potom je utvrđeno da jednoglasno sa 12 glasova ZA usvojen Zapisnik o radu 28. sjednice Gradskog vijeća Grada Omiša.

**Ad 2/**

VIJEĆNIČKI UPITI

**Ivan Puljiz –** koji su planovi gradonačelnika u svezi ekonomske tragedije koja nas čeka radi korone i ima li Grad u pripremi kakve mjere?

Gradonačelnik – Grad Omiš je već poduzeo određene mjere (koje su usvojene ne prethodnoj elektronskoj sjednici Gradskog vijeća). Sukladno daljnjem razvoju situacije postupiti ćemo kako najbolje budemo mogli i nastojati pomoći koliko god budemo mogli.

**Ivan Puljiz** – ove godine je potrebno ohrabriti poduzetnike da otvore svoje obrte, da zaposle radnike, a da im se koliko god je to moguće prolongiraju bilo kakva plaćanja obaveza do 9. mjeseca. Tada se treba podvući crta, uzeti određene parametre poslovanja, napravi analiza i shodno tome donijeti odgovarajuće mjere.

**Tomislav Bartulović –** zahvaljuje na postavljanju reflektora u Blatu n/C**.**

Vjetropark – je li poslan dopis Županiji o dislociranju tih vjetrenjača?

Što se poduzima u svezi deponiranja otpada (smeće, gume, pali se taj otpad) kod napuštenog pogona u Novim Selima? – pisani odgovori.

Gradonačelnik – Grad Omiš nije davao suglasnost za vjetropark, a provjeriti će je li išao dopis prema Županiji pa će pisano odgovoriti.

Što se tiče bacanja smeća, mi to naravno nikako ne odobravamo i uputiti ćemo komunalne redare na teren da utvrde o čemu se radi.

Zorica Terzić – udruga Zamosorje Nova Sela koja je pokrenula inicijativu čišćenja korita rijeke Cetine i ostalog okoliša, tražili su od turističke zajednice neku financijsku potporu za to i Grad Omiš je naložio Peovici da skupi prikupljeno smeće. U među vremenu se događalo da bi netko palio otpad, a mještane koji zloupotrebljavaju ovu situaciju treba upozoriti i spriječiti da to dalje rade. Akcija udruge Zamosorje je hvale vrijedna i bilo bi dobro da je organizirana u svakom mjesnom odboru.

**Denis Dujmović –** državna cesta D 70 – križanje Mosorske ulice – trebalo bi postaviti vertikalnu i horizontalnu signalizaciju (u suradnji sa Hrvatskim cestama i prometnom policijom) koja bi se poboljšalo stanje sigurnosti prometa.

U više navrata postavlja ista pitanja na koje od strane komunalnog odjela ne dobiva odgovore, ne zna zašto je tomu tako? Između ostaloga je tražio kartu Urbanističkog plana Ravnice u mjerilu , dodjela zemljišta od strane Ministarstva državne imovine itd., smatra da mu je potrebno dostaviti traženo kao gradskom vijećniku.

Vidio je je da je Grad Omiš reagirao po pitanju ostalih vjetroparkova koji se planiraju raditi.

No, vjetropark iznad Seoca se razvijao još od 2002.g., reagiralo se ali kasno pa sad imamo to što imamo.

Budući da su trenutno u tijeku Izmjene i dopune prostornog plana Županije, treba paziti da se ne dogodi da se usprkos zahtjevu Grada Omiša, projekti nastave realizirati.

Jako je bitno koliko je vjetropark udaljen od naseljenog područja, pa je potrebno poduzeti radnje da se ne dogodi situacije kao u Seocima.

Također ga je kao gradskog vijećnika naljutila situacija da nakon borbe mještana Seoca s investitorom vjetroparka, Grad Omiš na svojim stranicama objavio da je taj isti investitor donirao zaštitnu opremu.

**Mijo Mimica** – više puta je tražio pisani odgovor za slučaj gospodina Tafra, pa ga do danas nije dobio.

Pohvaljuje projekt Fošal, te traži uvid u ugovore.

U posljednje vrijeme se iz medija stječe dojam da bivši gradski vijećnik Ivan Barišić i dalje vodi politiku Grada.

Radovi u Vruji – gradonačelnik je rekao da je Grad Omiš nemoćan, da je sve prijavljeno nadležnim institucijama, a on je na Vijeću predložio da se sazove tiskovna konferencija.

Barišić je to sada napravio i svi mediji su to objavili.

U Marušićima je ranije bio deponij pokraj kontejnera, komunalni odjel je obavješten u 11. mjesecu prošle godine, nije reagirano, Barišić to objavi na facebooku i onda se reagira i sanira.

Smeće u Stanićima još nije očišćeno, svakako treba više kontrolirati bacanje smeća u turističkim mjestima. Treba zaposliti studente ili ljude na javnim radovima da čiste površine u turističkim mjestima u turističkoj sezoni.

Gradonačelnik – za Mimice smo reagirali, nije to napravljeno radi Barišića.

Vijećnica **Zdravka Šodan** dostavila je slijedeći vijećnički upit u pisanom obliku:

Stanari ulice Fra S. Vrlića i Put Borka:

1. Vezano za upit može li Grad Omiš snositi odgovornost ukoliko netko nastrada na prometnici Put Borka zbog sužene ceste i nepreglednosti na mjestu gdje izlaze stepenice sa ul. Fra S. Vrlića na ulicu But Borka?

Grad je dostavio pisano očitovanje da nisu riješeni imovinsko pravni odnosi na čestici na kojoj se nalazi javni put te da se ne može postaviti znak za oznaku pješačkog prijelaza. Ovakvim odgovorom nisu zadovoljni jer se istim samo navodi razlog zašto se ništa nije napravilo, a ne nudi se rješenje.

Traže da se u slijedećem odgovoru navesti barem dva rješenja na koji način se planira riješiti ovaj problem i kada.

Očekuju od Grada Omiša da riješi imovinsko pravne odnose te da u interesu sigurnosti života pješaka pronađe hitno rješenje po ovom pitanju.

2. Traže pisani odgovor kada će se postaviti prometni znak i odgledalo na adresi izlaska javnog puta – Put Borka.

Dok se to ne riješi , traže da se dogovori sa Županijskim cestama da se na cesti nacrta pješački prijelaz i postave „ležeći policajci“ zbog interesa sigurnosti pješaka i vozila.

Napominju da je kolnik uzak i automobili brzo voze cestom Put Borka te je pravo čudo da do sada nitko nije ozbiljnije nastradao.

3. Kada će se ukloniti prometni znak kod palmi na adresi Put Borka 23 a koji smeta prometu?

Napominju da znaka nema tamo gdje bi trebao biti – na izlasku iz stepenica direktno na cestu na adresi Put Borka 21.

**Ad 3/**

GODIŠNJI IZVJEŠTAJ O IZVRŠENJU PRORAČUNA GRADA OMIŠA ZA 2019. GODINU

Gradonačelnik je dostavio Godišnji izvještaj o izvršenju Proračuna Grada Omiša za 2019. godinu, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Meri Smailagić, voditeljica odjeka za proračun izvijestila je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa 9 glasova ZA i 5 glasova SUZDRŽAN prihvaćen

**Godišnji izvještaj o izvršenju Proračuna Grada Omiša za 2019. godinu**

sa tekstom kao u prilogu ovog zapisnika oznake Klasa:400-06/20-01/01, Urbroj:2155701-01-20-1.

**Ad 4/**

I. IZMJENE I DOPUNE PLANA PRORAČUNA GRADA OMIŠA ZA 2020. GODINU

Gradonačelnik je dostavio I. Izmjene i dopune Proračuna Grada Omiša za 2020. godinu, te predložio Gradskom vijeću njihovo donošenje.

Pisani materijal uz ovu točku dostavljen je svim članovima Vijeća.

Meri Smailagić, voditeljica odjeka za proračun izvijestila je u ovom predmetu, te predložila amandmane kao u dostavljenim materijalima.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da su sa 9 glasova ZA i 5 glasova SUZDRŽAN donijete

**I. Izmjene i dopune plana Proračuna Grada Omiša za 2020. godinu**

sa tekstom kao u prilogu ovog zapisnika oznake: Klasa:400-06/20-01/02, Urbroj:2155-01-01-20-1.

**Ad 5/**

ODLUKA O IZMJENI I DOPUNI ODLUKE O IZVRŠENJU PRORAČUNA GRADA OMIŠA

ZA 2020. GODINU

Gradonačelnik je dostavio prijedlog Odluke o izmjeni i dopuni Odluke o izvršenju Proračuna Grada Omiša za 2020. godinu, te predložio Gradskom vijeću njezino donošenje.

Pisani materijal uz ovu točku dostavljen je svim vijećnicima.

Meri Smailagić, voditeljica odjeka za proračun izvijestila je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa 9 glasova ZA i 5 glasova SUZDRŽAN donijeta

**Odluka o izmjeni i dopuni Odluke o izvršenju Proračuna Grada Omiša za 2020. godinu**

sa tekstom kao u prilogu ovog zapisnika oznake: Klasa:400-06/20-01/03, Urbroj:2155-01-01-20-1.

**Ad 6/**

PRIJEDLOG ODLUKE O RASPOREĐIVANJU SREDSTAVA ZA REDOVITO GODIŠNJE FINANCIRANJE POLITIČKIH STRANAKA U 2020. GODINI

Gradonačelnik je dostavio prijedlog Odluke o raspoređivanju sredstava za redovito godišnje financiranje političkih stranaka u 2020. godini, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Meri Smailagić, voditeljica odjeka za proračun izvijestila je u ovom predmetu.

U otvorenoj raspravi sudjelovali su:

**Ivan Puljiz** – ponavlja svoj stav u svezi iznosa za financiranje političkih stranaka, kojega smatra jeftinim populizmom i političkim nasiljem koji se konstantno nastavlja.

Stanke imaju pravo na svoje političko djelovanje i to im treba omogućiti te iznos vratiti na 100.000,00 godišnje. Obećano je da ćete taj iznos vratiti, dva puta smo digli ruku za proračun iz toga razloga, a sada će biti protiv ove Odluke, jer je to stvar principa.

Gradonačelnik – ovdje se ne radi o populizmu nego o zakonom propisanom minimalnom iznosu koji se dodjeljuje po svakom vijećniku.

**Denis Dujmović** – također je mišljenja da iznos za financiranje političkih stranaka treba biti 100.000,00 kuna.

Što je sa snimanjem sjednica Gradskog vijeća i objaviti ih na službenim stranicama Grada Omiša? TV Jadran je kuća koja 100.00,00 kuna godišnje uzima za snimanje raznoraznih događanja u Gradu, a mi možemo za 500,00 kuna po sjednici Gradskog vijeća (kao što to radi npr. Općina Dugi Rat) to organizirati.

Gradonačelnik – imamo objavljene Omiške kronike koje mnogi ljudi gledaju i tu su objavljeni događaji koji su se odvijaju u Gradu.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa 8 glasova ZA, 5 glasova PROTIV i 1 glasom SUZDRŽAN donijeta

**Odluka o raspoređivanju sredstava**

**za redovito godišnje financiranje političkih stranaka u 2020. godini**

sa tekstom kao u prilogu ovog zapisnika oznake Klasa:402-08/20-01/242, Urbroj:2155/01-01-20-1.

**Ad 7/**

IZJEŠĆE O IZVRŠENJU PROGRAMA ODRŽAVANJA KOMUNALNE INFRASTRUKTURE

GRADA OMIŠA ZA 2019. GODINU

Gradonačelnik je dostavio Izvješće o izvršenju programa održavanja komunalne infrastrukture Grada Omiša za 2019. godinu, te predložio Gradskom vijeću njegovo prihvaćanje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela, izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa 9 glasova ZA i 4 glasa SUZDRŽAN prihvaćeno

**Izvješće o**

**izvršenju Programa održavanja komunalne infrastrukture Grada Omiša za 2019. godinu**

sa tekstom kao u prilogu ovog zapisnika oznake Klasa:363-01/18-01/671, Urbroj:2155/01-01-20-4.

**Ad 8/**

IZVJEŠĆE O IZVRŠENJU PROGRAMA GRADNJE OBJEKATA I UREĐAJA KOMUNALNE INFRASTRUKTURE GRADA OMIŠA ZA 2019. GODINU

Gradonačelnik je dostavio Izvješće o izvršenju programa gradnje komunalne infrastrukture Grada Omiša za 2019. godinu, te predložio Gradskom vijeću njegovo prihvaćanje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela, izvijestio je u ovom predmetu.

U otvorenoj raspravi sudjelovali su:

**Denis Dujmović –** zašto nije realizirana stavka za gradnju mrtvačnice u Ostrvici?

Gradonačelnik – što se tiče mrtvačnice u Ostrivci tu smo na prvom koraku, lokacija koja je planirana je arheološko nalazište i zbog toga je zapelo. Treba vidjeti postoji li neka druga , pogodnija lokacija.

**Denis Dujmović –** budući da ovo pitanje odavno postavlja**,** taži da mu se pisano dostavi koje su konkretno radnje poduzete.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa 9 glasova ZA i 3 glasa SUZDRŽAN prihvaćeno

**Izvješće o**

**izvršenju Programa gradnje objekata i uređaja komunalne infrastrukture**

**Grada Omiša za 2019. godinu**

sa tekstom kao u prilogu ovog zapisnika oznake Klasa: 363-01/18-01/670, Urbroj:2155/01-01-20-7.

**Ad 9/**

IZMJENA I DOPUNA PROGRAMA ODRŽAVANJA KOMUNALNE INFRASTRUKTURE

GRADA OMIŠA ZA 2020. GODINU

Gradonačelnik je dostavio prijedlog Izmjena i dopuna Programa održavanja komunalne infrastrukture Grada Omiša za 2020. godinu, te predložio Gradskom vijeću njegovo prihvaćanje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela, izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da su sa 9 glasova ZA i 3 glasa SUZDRŽAN donijete

**Izmjene i dopune Programa održavanja komunalne infrastrukture Grada Omiša**

sa tekstom kao u prilogu ovog zapisnika oznake Klasa:363-01/19-01/687, Urbroj:2155/01-01-20-6.

**Ad 10/**

IZMJENE I DOPUNE PROGRAMA GRAĐENJA KOMUNALNE INFRASTRUKTURE

GRADA OMIŠA ZA 2020. GODINU

Gradonačelnik je dostavio prijedlog Izmjena i dopuna Programa građenja komunalne infrastrukture Grada Omiša za 2020. godinu, te predložio Gradskom vijeću njegovo prihvaćanje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela, izvijestio je u ovom predmetu.

U otvorenoj raspravi sudjelovali su:

**Denis Dujmović –** u kojoj fazi je projekt Mirabela?

Gradonačelnik – projekt je tek na početku, tek definiramo projektni zadatak, a projektni zadatak je vrlo važno dobro postaviti da bismo ga kasnije mogli financirati iz europskih fondova.

**Denis Dujmović** – javna rasvjeta na potezu Priko – Zakučac – ne radi zadnjih 5 rasvjetnih tijela?

Gradonačelnik – radi se o odronu stijena, koji razbiju kabele za rasvjetna tijela, naš Vlastiti pogon to redovno popravlja. Ti popravci se moraju raditi u suradnji sa ŽUC-om jer se radi o Županijskoj cesti.

**Simona Jurjević** – javna rasvjeta u MO Nemira - apeliraju da se postavi barem jedno rasvjetno tijelo na ulazu u Nemiru, radi sigurnosti školske djece.

Mate Sovulj – iako se kroz Vlastiti pogon radi održavanje javne rasvjete, a ne postavljanje novim rasvjetnih tijela, vidjeti će i napraviti sve što bude u mogućnosti.

**Tomislav Bartulović** – što je sa projektnom dokumentacijom za uređenje prostorija do škole u Blatu n/C? – moli pisani odgovor.

Ivan Bartulović – te prostorije se de facto u ruševnom stanju. Dobili smo rješenje o legalizaciji, željeli smo napraviti projekt sanacije, no najprije moramo dobiti pozitivo mišljenje Županije i potvrdu da će veći dio projekta oni isfinacirati jer se radi o školskom objektu, a Županija je osnivač škole.

Nakon zaključenja rasprave predsjedavatelj ej prijedlog dao na glasovanje potom je utvrđeno da su sa 9 glasova ZA i 4 glasa SUZDRŽAN donijete

**Izmjene i dopune Programa građenja**

**komunalne infrastrukture Grada Omiša za 2020. godinu**

sa tekstom kao u prilogu ovog zapisnika oznake Klasa:363-01/19-01/686, Urbroj:2155/01-01-20-6.

**Ad 11/**

PRIJEDLOG ODLUKE O IZMJENI I DOPUNI ODLUKE O NERAZVRSTANIM CESTAMA

U GRADU OMIŠU

Gradonačelnik je dostavio prijedlog Odluke o izmjeni i dopuni Odluke o nerazvrstanim cestama u Gradu Omišu, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela, izvijestio je u ovom predmetu.

U otvorenoj raspravi sudjelovali su:

**Denis Dujmović** – MO Seoca je također stranka u postupku za davanje prijedloga o nerazvrstanim cestama, no do danas se nije napravio popis tih nerazvrstanih cesta u Seocima, a prijedlozi su dani prije 3 godine.

Gradonačelnik – smisao proglašavanje nerazvrstanih cesta je upravo sprječavanje uzurpacije istih jer kada netko dugi niz to koristi, pokuša je privatizirati.

Postupak evidentiranja nerazvrstanih cesta se radi kontinuirano i to je potrebno napraviti u svim MO.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa 12 glasova ZA i 1 glasom SUZDRŽAN donijeta

**Odluka o izmjeni i dopuni**

**Odluke o nerazvrstanim cestama u Gradu Omišu**

sa tekstom kao u prilogu ovog zapisnika oznake Klasa: 340-01/15-01/17, Urbroj:2155/1-05-02/3-20-41.

**Ad 12/**

PRIJEDLOG ODLUKE O UKIDANJU SVOJSTVA JAVNOG DOBRA

NA DIJELU KAT. ČEST. 8938 K.O. ROGOZNICA

Gradonačelnik je dostavio prijedlog Odluke o ukidanju svojstva javnog dobra na dijelu kat.čest. 8938 k.o. Rogoznica, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela, izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 13 glasova ZA donijeta

**Odluka**

**o ukidanju svojstva javnog dobra na dijelu kat.čest. 8938 k.o. Rogoznica**

sa tekstom kao u prilogu ovog zapisnika oznake Klasa:350-05/19-01/01, Urbroj: 2155/1-05-02/3-20-5.

**Ad 13/**

PRIJEDLOG ODLUKE O UKIDANJU SVOJSTVA JAVNOG DOBRA

NA DIJELU KAT. ČEST. 9538 K.O. ROGOZNICA

Gradonačelnik je dostavio prijedlog Odluke o ukidanju svojstva javnog dobra na dijelu kat.čest. 9538 k.o. Rogoznica, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela, izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 13 glasova ZA donijeta

**Odluka**

**o ukidanju svojstva javnog dobra na dijelu kat.čest. 9538 k.o. Rogoznica**

sa tekstom kao u prilogu ovog zapisnika oznake Klasa:350-05/19-01/11, Urbroj: 2155/1-05-02/3-20-5.

**Ad 14/**

PRIJEDLOG MIŠLJENJA

O DAVANJU OVLAŠTENJA ZA POKRETANJE POSTUPKA IZDAVANJA LOKACIJSKE

DOZVOLE ZA KONCESIJU NA POMORSKOM DOBRU NA PREDJELU GARMA RAVNICE

Gradonačelnik je dostavio prijedlog Mišljenja o davanju ovlaštenja za pokretanje postupka izdavanja lokacijske dozvole za koncesiju na pomorskom dobu na predjelu Garma Ravnice, te predložio gradskom vijeću njezino donošenje. Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi sudjelovali su:

**Denis Dujmović** – je li ovo područje luke nautičkog turizma ulazi u pojas Županijske ceste?

Prema ugovoru Grada Omiša i Turističkog cvijeta je predviđeno izmještanje te ceste.

Gradonačelnik – ne može trenutno pouzdano odgovoriti na ovo pitanje, predlaže da se to najprije provjeri, pa tada donese odluka.

Predlagatelj povlači ovu točku s dnevnog reda.

**Ad 15/**

PRIJEDLOG ODLUKE O IZMJENAMA I DOPUNAMA PLANA MREŽE DJEČJIH VRTIĆA

 NA PODRUČJU GRADA OMIŠA

Gradonačelnik je dostavio prijedlog Odluke o izmjenama i dopunama plana mreže dječjih vrtića na području Grada Omiša, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti i Ela Ćoso, ravnateljica Dječjeg vrtića Omiš izvijestili su u ovom predmetu.

U otvorenoj raspravi sudjelovali su:

**Mijo Mimica** – mještani Tugara i Kučića traže duži program od 6-satnog kojega sada imaju, kakvi su planovi vezani za to?

Gradonačelnik – već smo obavili razgovore sa mještanima Tugara, svakako vodimo računa o njihovim potrebama i nastojimo omogućiti što bolje uvjete sukladno financijskim mogućnostima.

Đeki Stanić – upravo je u najavi i natječaj za financiranje iz EU fondova projekata koji se odnosne na poboljšanje uvjeta rada dječjih vrtića, pa ćemo nastojati iznaći rješenje za proširenje vrtićkih programa u našim područnim odjeljenjima.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**Odluka**

**o izmjenama i dopunama plana mreže dječjih vrtića na području Grada Omiša**

sa tekstom kao u prilogu ovog zapisnika oznake Klasa: 601-01/20-01/07, Ur.broj:2155/01-01-20-3.

**Ad 16/**

PRIJEDLOG ZAKLJUČKA O DAVANJU PRETHODNE SUGLASNOSTI

NA STATUTARNU ODLUKU O IZMJENAMA I DOPUNAMA STATUTA DJEČJEG VRTIĆA OMIŠ

Gradonačelnik je dostavio prijedlog Zaključka o davanju prethodne suglasnosti na statutarnu Odluku o izmjenama i Dopunama Statuta dječjeg vrtića Omiš, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti i Ela Ćoso ravnateljica Dječjeg vrtića Omiš izvijestili su u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijet

**Zaključak o davanju prethodne suglasnosti**

**na Statutarnu Odluku o izmjenama i dopunama Statuta Dječjeg vrtića Omiš**

sa tekstom kao u prilogu ovog zapisnika oznake Klasa:601-01/20-01/06, Ur.broj:2155/01-01-20-3.

**Ad 17/**

PRIJEDLOG ZAKLJUČKA O DAVANJU PRETHODNE SUGLASNOSTI

NA TEKST PRAVILNIKA O IZMJENAMA I DOPUNAMA PRAVILNIKA

O UNUTARNJEM USTROJSTVU I NAČINU RADA DJEČJEG VRTIĆA OMIŠ

Gradonačelnik je dostavio prijedlog Zaključka o davanju prethodne suglasnosti na tekst Pravilnika o izmjenama i dopunama Pravilnika o unutarnjem ustrojstvu i načinu rada Dječjeg vrtića Omiš, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi sudjelovali su:

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijet

**Z a k lj u č a k**

**o davanju prethodne suglasnosti na tekst Pravilnika o izmjenama i dopunama Pravilnika o unutarnjem ustrojstvu i načinu rada Dječjeg vrtića Omiš**

sa tekstom kao u prilogu ovog zapisnika oznake Klasa:601-01/20-01/05, Urbroj:21522/01-01-20-3.

**Ad 18/**

PRIJEDLOG ZAKLJUČKA O DAVANJU PRETHODNE SUGLASNOSTI NA TEKST ODLUKE O IZNOSU PARTICIPACIJE I CIJENI OBRAZOVANJA ZA ŠKOLSKU 2020./2021. U OSNOVNOJ GLAZBENOJ ŠKOLI „LOVRO pl. MATAČIĆ“ OMIŠ

Gradonačelnik je dostavio prijedlog Zaključka o davanju prethodne suglasnosti na tekst odluke o iznosu participacije i cijeni obrazovanja za školsku 2020./2021. u Osnovnoj glazbenoj školi „Lovro pl. Matačić“ Omiš, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijet

**Zaključak**

**o davanju prethodne suglasnosti na tekst Odluke o iznosu participacije i cijeni**

**obrazovanja za školsku 2020./2021. u Osnovnoj glazbenoj školi „Lovro pl. Matačić“ Omiš**

sa tekstom kao u prilogu ovog zapisnika oznake Klasa:602-02/20-01/01, Ur.broj.2155/01-01-20-3.

**Ad 19/**

PRIJEDLOG ODLUKE

O RASPISIVANJU IZBORA ZA ČLANOVE VIJEĆA MJESNOG ODBORA ZAKUČAC

Gradonačelnik je dostavio prijedlog Odluke o raspisivanju izbora za članove vijeća mjesnog odbora Zakučac, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Lidija Pavković, pročelnica ureda gradonačelnika izvijestila je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**Odluka**

**o raspisivanju izbora za članove Vijeća mjesnog odbora Zakučac**

I.

Raspisuju se izbori za članove vijeća mjesnog odbora Zakučac.

II

Za dan provedbe izbora određuje se nedjelja 2. kolovoza 2020.g.

III

Ova Odluka objaviti će se u Službenom glasniku Grada Omiša, a stupa na snagu 2.srpnja 2020.g.

**Ad 20/**

IZVJEŠĆE O RADU VLASTITOG POGONA GRADA OMIŠA ZA 2019. GODINU

Gradonačelnik je dostavio Izvješće o radu Vlastitog pogona Grada Omiša te predložio Gradskom vijeću njegovo prihvaćanje.

Pisani materijal uz ovu točku dostavljen je svim članovima Vijeća.

Mate Sovulj, upravitelj Vlastitog pogona izvijestio je u ovom predmetu.

U otvorenoj raspravi sudjelovali su:

**Denis Dujmović –** koliki je broj zaposlenih u Vlastitom pogonu?

Mate Sovulj – u Vlastitom pogonu Grada Omiša ima 25 stalno zaposlenih djelatnika, 10 sezonskih djelatnika i u 2019. godini smo imali 10 djelatnika na javnim radovima.

Ove godine nema djelatnika na javnim radovima.

Od 25 stalno zaposlenih djelatnika je 4 djelatnika u sportskoj dvorani, Upravitelj pogona, 3 djelatnika na održavanju javne rasvjete, svi ostali su komunalni djelatnici (naplata parkinga i radovi na održavanju).

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijet

**Zaključak**

po Izvješću o radu Vlastitog pogona

Prihvaća se Izvješće o radu Vlastitog pogona Grada Omiša za 2019. godinu, oznake

Klasa:363-01/20-01/211, Ur.broj:2155/01-06/01-20-1.

Završeno u 20.35. sati

Voditeljica zapisnika Predsjednik Gradskog vijeća

Ružica Jerčić Zvonko Močić, dr.med.